Nos Humbers, sire de la Tort, faisons a savoir a toz ces qui verront ces lettres que nos pregnons en fyé de nostre chier seignor et cosin monsoignor Robert, duc de Bergoigne, nostre chastel de Cologni et Saint Estienne le Boschous et les partenances, par lequel fyé nos avons fait homage au devant dit mon chier seignor le duc de Bergoigne, salve la feauté et le homage de quoi nos summes tenu au conte de Savoie et ès hoirs al dalphin de Vianois, lequel fyé devant dit li diz messires li dux nos doit aider à garantir et garder en bonne foi et tout nostre autre heritage. Et li diz fyé ne se puet partir del duchaine de Bergoigne. En tesmoin de laquel chose nos avons mis nostre seal en ces presentes lettres. Ce fu fait a Mascon le mescredi apres la saint Bartholomier en l’an de grace qui corroit mil et deux cent soixante et treize.